**MUNICIPIUL SATU MARE**

**CABINET PRIMAR**

**NR. 67408/17.11.2023**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare îmi exprim inițiativa în promovarea unui proiect de hotărâre având ca obiect aprobarea contractării de către APASERV SATU MARE S.A. a unui credit pe termen scurt de 50.000.000 lei pentru Proiectul regional de dezvoltare a infrastructurii de apă şi apă uzată din județul Satu Mare/Regiunea Nord-Vest, în perioada 2014 – 2020 Cod SMIS 123241 și pentru Proiectul „Instalare centrale electrice fotovoltaice și racordare la instalații electrice de utilizare pentru APASERV SATU MARE, Etapa 1”, cod MySMIS 158455,în susținerea căruia formulez prezentul

## REFERAT DE APROBARE

Luând act de Raportul de specialitate nr. 20281/14.11.2023 întocmit de APASERV SATU MARE S.A. și de raportul de specialitate nr. 67.575/20.11.2023 întocmit de Direcția economică din cadrul aparatului de specialitate al primarului Municipiului Satu Mare,

APASERV SATU MARE S.A. este o societate înfiinţată şi aflată sub coordonarea şi autoritatea Consiliului Local al Municipiului Satu Mare și potrivit Actului constitutiv al societăţii aprobat prin Hotărârea Consiliului Local Satu Mare, Municipiul Satu Mare este acţionar majoritar.

Apaserv Satu Mare S.A. are în derulare Proiectului regional de dezvoltare a infrastructurii de apă şi apă uzată din județul Satu Mare/Regiunea Nord-Vest, în perioada 2014 – 2020 Cod SMIS 123241 și Proiectul „Instalare centrale electrice fotovoltaice și racordare la instalații electrice de utilizare pentru APASERV SATU MARE, Etapa 1”, cod MySMIS 158455.

Ca urmare a aprobării instrucțiunii MIPER DGPEIM nr. 67/30.10.2023 data limită de depunere a cererilor de plată pentru beneficiarii proiectelor finanțate din Programul Operațional Infrastructura Mare s-a stabilit data de 17 noiembrie 2023. Cererile de plată depuse după data de 17 noiembrie vor fi returnate beneficiarilor, singura posibilitate rămasă fiind depunerea cererilor de rambursare pentru care trebuie asigurate disponibilități bănești din alte surse de finanțare, în lipsa unei decizii a Ministerului Investițiilor și Proiectelor Europene de a asigura prefinanțare conform Contractelor de finanțare.

Se solicită aprobarea contractării de către societate a unui credit pe termen scurt de 50.000.000 lei. Valoarea de 50 milioane lei nu cuprinde acoperirea părții de T.V.A. aferente acestei sume.

Rambursarea creditului se va efectua din sumele decontate prin cereri de rambursare, aferente plăților făcute până cel târziu la 31 decembrie 2023.

În baza prevederilor art. 129 alin.2 lit. b şi lit. d, alin.4 lit. f , alin. 7 lit. n şi a art. 139 alin.(3), lit. g) din O.U.G nr. 57/2019 privind Codul administrativ propun spre dezbatere şi aprobare Consiliului Local al municipiului Satu Mare Proiectul de hotărâre privind aprobarea contractării de către APASERV SATU MARE S.A. a unui credit pe termen scurt de 50.000.000 lei pentru Proiectul regional de dezvoltare a infrastructurii de apă şi apă uzată din județul Satu Mare/Regiunea Nord-Vest, în perioada 2014 – 2020 Cod SMIS 123241 și pentru Proiectul „Instalare centrale electrice fotovoltaice și racordare la instalații electrice de utilizare pentru APASERV SATU MARE, Etapa 1”, cod MySMIS 158455.

INIŢIATOR PROIECT

PRIMAR

 Kereskényi Gábor

Red/dact /2 ex.

Doina Iojiban